Lav et referat af nedenstående tekst:

Tekst:
Opdateret klokken 22.08 Nordjyllands Politi skred til anholdelse klokken 11.20 onsdag formiddag og har været til stede i både Østervrå, Flauenskjold og sidst sat afspærring op ved et sommerhusområde i Saltum. Ejeren af sommerhuset, hvor der er sat afspærringsbånd op, har ikke forbindelse til sagen. Onsdag aften kom beredskabet og satte store lysmaster op i Flauenskjold, og senere udvidede Nordjyllands Politi også afspærringen samt satte store, hvide telte op. Der kom også et fejeblad, som har hentet en mørk bil af mærket VW og en hvid varevogn. VW'en er desuden pakket ind i plastik. TV2 Nords reporter erfarer, at der er kørt to VW Poloer er kørt væk af politiet. En fra adressen i Flauenskjold og en fra Østervrå. -	Lige nu koncentrerer vi os om omkring deres bopæle og sommerhuset, siger vicepolitiinspektør hos Nordjyllands Politi, Frank Olsen. Håber Mia er i live Onsdag aften er man stadig i gang med afhøringen af de to anholdte, mens man fortsat arbejder på at sikre spor. -	Vi leder efter Mia, og vi søger efter spor, siger Frank Olsen. -	Vi efterforsker på fuldt tryk efter alle mulige spor og forfølger rigtig mange forskellige spor i bestræbelserne på at finde Mia. Nordjyllands Politi håber fortsat på, at Mia er i live, men bekymringen stiger hos politiet, som tiden går. Tidligere drabschef hos Københavns Politi, tror også, at efterforskningen vil forsætte. -	Jeg tænker, at man har en idé om, at det kunne være dertil, bilen har kørt, efter man har samlet Mia op, siger han. -	Derfor kigger man intenst på det sted i forhold til fingeraftryk, DNA-materiale og hvad der måtte være af fotomuligheder, kommunikationsmuligheder og selvfølgelig også værktøjer, der kan være brugt i en grov forbrydelse. Sommerhus afspærret Udover afspærringen af de to sigtedes bopæle blev et tredje sted i løbet af onsdagen også spærret af. Afspærringen skete i et sommerhusområde ved Saltum, hvor to hjemmeværnsfolk holder vagt, indtil politiet går i gang med sine undersøgelser. -	Den ene anholdte har en relation til det sommerhus, siger Frank Olsen. Han kan ikke komme nærmere ind på, om man tror, at Mia Skadhauge Stev har befundet sig i eller omkring sommerhuset. TV2 Nords reporter fortæller, at ikke engang hjemmeværnsfolkene ved mere end det. Ingen familierelation mellem de anholdte Den sigtede, der bor i huset i Flauenskjold, beskrives af byen borgere, som en stille og indadvendt mand. Det er da også hos manden fra Flauenskjold, at den primære efterforskning finder sted. Politiet vil ikke uddybe den nærmere relation mellem de to mænd. TV2 Nord erfarer dog, at de to 36-årige er nære venner. -	Vi har fundet en relation, der gør, at vi finder anledning til at anholde dem begge to, siger Frank Olsen. -	Men det ser ikke ud til, at de er i familie med hinanden – ikke mig bekendt. De to 36-årige var i forvejen kendt af politiet for lidt småkriminalitet. Torsdag klokken 11 fremstilles de to anholdte og sigtede for drab i sagen om Mia Skadhauge Stevn i grundlovsforhør ved Retten i Aalborg. Sigtet for drab, selvom Mia ikke er fundet Selvom 22-årige Mia endnu ikke er fundet, har Nordjyllands Politi alligevel valgt at sigte de to mænd for drab, som stilles for grundlovsforhør torsdag formiddag. -	Grunden til, at vi sigter for drab, er, at vi ikke har fundet Mia endnu, og det er højst usædvanligt, lyder det fra vicepolitiinspektør hos Nordjyllands Politi, Frank Olsen. - Mia er kendt som en omsorgsfuld pige, der altid ville give besked til veninder eller forældre, og nu går vi ind i fjerde døgn, hvor vi ikke har hørt fra Mia. Den tidligere drabschef hos Københavns Politi Jens Møller fortæller, at det ikke er en unormal procedure. -	Man behøver nødvendigvis ikke at være sikker på, om der er gennemført et drab, og det tror jeg heller ikke, Nordjyllands Politi er.

Referat:
Kort før onsdag middag anholdte Nordjyllands Politi to 36-årige mænd og sigtede dem for drab på Mia Skadhauge Stevn. Her kan du få et overblik over, hvad der er sket i løbet af onsdagen.